2013O0007 — DA — 17.08.2016 — 002.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

►B DEN EUROPÆISKE CENTRALBANKS RETNINGSLINJE af 22. marts 2013 om statistik over beholdninger af værdipapirer (ECB/2013/7) (2013/215/EU) (EUT L 125 af 7.5.2013, s. 17)

Ændret ved:





Berigtiget ved:









▼B

DEN EUROPÆISKE CENTRALBANKS RETNINGSLINJE

af 22. marts 2013

om statistik over beholdninger af værdipapirer

(ECB/2013/7)

(2013/215/EU)







▼M2

Artikel 1

Anvendelsesområde

Denne retningslinje fastsætter de nationale centralbankers forpligtelser til at indberette statistik til ECB over beholdninger af værdipapirer, som er indsamlet i henhold til forordning (EU) nr. 1011/2012 (ECB/2012/24), samt en ramme for datakvalitetssikring af disse statistikker, som har til formål at sikre, at outputdataene er fuldstændige, nøjagtige og ensartede som følge af en konsekvent anvendelse af reglerne om kvalitetsstandarder for sådanne data.

Artikel 2

Definitioner

I denne retningslinje finder de i forordning (EU) nr. 1011/2012 (ECB/2012/24) fastsatte definitioner anvendelse, medmindre andet fremgår, sammen med følgende definitioner:

1) »inputdata« (input data) : data, som indberettes til ECB

2) »outputdata« (output data) : data produceret af ECB inden for rammerne af statistik over værdipapirbeholdninger

3) »datakvalitetssikring« eller »DQM« (Data Quality Management) : sikring, verificering og vedligeholdelse af kvaliteten af outputdata ved hjælp af DQM-mål, DQM-indikatorer og DQM-tærskler

4) »Det Europæiske System af Centralbankers (ESCB's) statistiske database over værdipapirbeholdninger« eller »SHSDB« (European System of Central Banks Securities Holdings Statistics Database) : det tekniske værktøj, som ECB og Deutsche Bundesbank anvender til at opgøre de data, der indsamles i henhold til denne retningslinje og forordning (EU) nr. 1011/2012 (ECB/2012/24)

5) »DQM-mål« (DQM target) : et benchmark, der danner grundlag for vurderingen af kvaliteten af outputfeeddata

6) »DQM-indikator« (DQM metric) : en statistisk indikator, der angiver, i hvilken udstrækning et bestemt DQM-mål er nået

7) »datakvalitetssikringstærskel« eller »DQM-tærskel« (DQM threshold) : den mindste grad af verificering, der skal foretages, for at et DQM-mål opfylder kravene i rammerne for DQM.

▼B

Artikel 3

De nationale centralbankers pligt til at indberette beholdninger af værdipapirer med en ISIN-kode

▼M1

1. De nationale centralbanker indsamler og indberetter til ECB statistiske oplysninger om beholdninger af værdipapirer med en ISIN-kode, værdipapir for værdipapir, i overensstemmelse med de rapporteringsordninger, der fremgår af Bilag I, Del 1 (Tabel 1-3) og Del 2 (Tabel 1-3), og i overensstemmelse med de elektroniske rapporteringsstandarder, der er fastsat separat, for følgende typer instrumenter: kortfristede gældsværdipapirer (F.31), langfristede gældsværdipapirer (F.32), noterede aktier (F.511), og investeringsforeningsandele eller -enheder (F.52).

De nationale centralbankers rapporteringsforpligtelse omfatter positioner ultimo kvartalet og enten i) finansielle transaktioner ultimo kvartalet for referencekvartalet eller ii) de data ultimo måneden eller ultimo kvartalet, der er nødvendige for at udlede finansielle transaktioner, som fastsat i stk. 2. De nationale centralbanker skal også indberette positioner ultimo året, jf. artikel 3, stk. 2b, i forordning (EU) nr. 1011/2012 (ECB/2012/24) i overensstemmelse med rapporteringsordningen i Bilag I, Del 3 (Tabel 1-2) i denne retningslinje.

De finansielle transaktioner eller data, der er nødvendige for at udlede de finansielle transaktioner, der indberettes af de faktiske rapporteringsenheder til de nationale centralbanker i overensstemmelse med Del 1 i Bilag 1 til forordning (EU) nr. 1011/2012 (ECB/2012/24), opgøres i overensstemmelse med Del 3 i Bilag II til forordning (EU) nr. 1011/2012 (ECB/2012/24).

▼B

2. De nationale centralbanker indberetter de i stk. 1 omhandlede data til ECB for følgende referenceperioder og i overensstemmelse med følgende tidsfrister:

a) hvad angår residente investorers beholdninger af værdipapirer, bortset fra nationale centralbanker, værdipapirer, som opbevares i depot af residente depotforvaltere på vegne af investorer, som er residente i andre medlemsstater i euroområdet, og værdipapirer udstedt af enheder i euroområdet, som opbevares i depot hos residente depotforvaltere på vegne af investorer, der er residente uden for euroområdet: i) indberetter de nationale centralbanker på kvartalsbasis data, værdipapir for værdipapir, over positioner ultimo kvartalet inden lukketid den 70. kalenderdag efter udgangen af det kvartal, som dataene vedrører ii) indberetter de nationale centralbanker enten 1) på kvartalsbasis data, værdipapir for værdipapir, over transaktioner og, hvor disse data foreligger, andre ændringer i volumen i referencekvartalet inden lukketid den 70. kalenderdag efter udgangen af det kvartal, som dataene vedrører, eller 2) data, værdipapir for værdipapir, over positioner, og hvor disse data foreligger, andre ændringer i volumen, som er nødvendige for at udlede transaktionerne. I sidstnævnte tilfælde indberetter de nationale centralbanker i overensstemmelse med den metode, som er beskrevet i Del 1 i Bilag 1 til forordning (EU) nr. 1011/2012 (ECB/2012/24) inden lukketid den 70. kalenderdag efter udgangen af det kvartal, som dataene vedrører for så vidt angår kvartalsvise data, der indberettes værdipapir for værdipapir, og den 63. kalenderdag efter udgangen af den måned, som dataene vedrører, for så vidt angår månedlige data, der indberettes værdipapir for værdipapir.

b) hvad angår rapporterende koncerners beholdninger af værdipapirer, herunder ikke-residente enheder, indberetter de nationale centralbanker på kvartalsbasis data, værdipapir for værdipapir, over positionerne ultimo kvartalet under iagttagelse af følgende tidsfrister: i) fra 2013 til 2015 inden lukketid den 70. kalenderdag efter udgangen af det kvartal, som dataene vedrører, og ii) fra 2016 inden lukketid den 55. kalenderdag efter udgangen af det kvartal, som dataene vedrører.

▼M1

c) hvad angår forsikringsselskabers værdipapirbeholdninger på årsbasis, indberetter de nationale centralbanker aggregerede positioner ultimo året inden lukketid den 70. kalenderdag efter udgangen af det år, som dataene vedrører.

▼B

3. ECB informerer inden udgangen af september hvert år de nationale centralbanker om de præcise datoer for overførsel af de data, som skal indberettes, i form af en rapporteringskalender for det følgende år.

4. Der gælder følgende almindelige regler for revision af måneds- og kvartalsdata:

a) De nationale centralbanker indberetter normale revisioner som følger: i) revisioner af månedlige data, som vedrører de tre måneder, der går forud for det seneste kvartal, og som overføres på kvartalsbasis, fremsendes sammen med dataene for det seneste kvartal (den normale dataoverførsel); revisioner af månedlige data, som vedrører den måned, der går forud for den seneste måned, og som overføres på månedsbasis, fremsendes sammen med dataene for den seneste måned (den normale dataoverførsel) ii) revisioner af kvartalsdata, som vedrører det kvartal, der går forud for det seneste kvartal, fremsendes sammen med dataene for det seneste kvartal (den normale dataoverførsel) iii) revisioner til de foregående tre år (12 kvartaler) fremsendes sammen med den normale overførsel af data, der vedrører årets tredje kvartal iv) indberetning af andre normale revisioner, som ikke er omfattet af punkterne i) til iii), skal ske i henhold til aftale med ECB.

b) De nationale centralbanker indberetter ekstraordinære revisioner, som i betydelig grad forbedrer kvaliteten af dataene, så snart de foreligger og uden for de normale overførselsperioder efter forudgående aftale med ECB.

Ved betydelige revisioner fremsender de nationale centralbanker en forklarende note til ECB med en begrundelse for disse. De nationale centralbanker kan også fremsende forklarende noter til andre revisioner på frivillig basis.

5. Rapporteringskravene, som er fastsat i denne artikel, er omfattet af følgende krav til indberetning af historiske data.

a) De nationale centralbanker skal i videst muligt omfang indberette historiske data for referenceperioden, som løber fra første kvartal 2009 til fjerde kvartal 2013.

b) Hvis en medlemsstat indfører euroen, efter at denne retningslinje får virkning, gælder følgende bestemmelser: i) Nationale centralbanker i medlemsstater, der tiltrådte Unionen før december 2012, indberetter historiske data til ECB på bedst mulige måde, der som minimum omfatter 1) referenceperioden, der løber fra marts 2014, eller 2) de fem år, der går forud for den dato, hvor den pågældende medlemsstat indførte euroen, alt efter hvilken periode der er den korteste ii) Nationale centralbanker i medlemsstater, der tiltrådte Unionen efter december 2012, indberetter historiske data til ECB på bedst mulige måde, der som minimum omfatter 1) referenceperioden, der løber fra marts 2016, eller 2) de fem år, der går forud for den dato, hvor den pågældende medlemsstat indførte euroen, alt efter hvilken periode der er den korteste.

6. Regnskabsreglerne, som er fastsat i artikel 5 i forordning (EU) nr. 1011/2012 (ECB/2012/24), finder også anvendelse, når de nationale centralbanker indberetter data i overensstemmelse med denne retningslinje.

Artikel 4

Rapporteringsmetoder for beholdninger af værdipapirer uden en ISIN-kode

▼M1

1. De nationale centralbanker kan bestemme, om de vil indberette statistiske oplysninger til ECB, som omfatter værdipapirer uden en ISIN-kode, og som besiddes af monetære finansielle institutioner, investeringsforeninger, FVC'er, der deltager i sekuritisationstransaktioner, forsikringsselskaber og rapporterende koncerners hovedkontorer i overensstemmelse med forordning (EU) nr. 1011/2012 (ECB/2012/24), eller som opbevares af depotforvaltere på vegne af i) residente investorer, der ikke er omfattet af forordning (EU) nr. 1011/2012 (ECB/2012/24), ii) ikke-finansielle investorer, som er residente i andre medlemsstater i euroområdet, eller iii) investorer, som er residente i medlemsstater uden for euroområdet, som fastsat i forordning (EU) nr. 1011/2012 (ECB/2012/24), og som ikke har fået bevilget en undtagelse fra rapporteringskravene i henhold til forordning (EU) nr. 1011/2012(ECB/2012/24).

▼B

2. Nationale centralbanker, der indberetter statistiske oplysninger i henhold til stk. 1, foretager deres indberetning i overensstemmelse med de bestemmelser, der er fastsat i artikel 3, stk. 2, under anvendelse af de rapporteringsordninger, der findes i Bilag 1, Del 1 (Tabel 1, 2 og 4) og Del 2 (Tabel 1, 2 og 4) samt de elektroniske rapporteringsstandarder, der er fastsat separat.

3. Kvartalsdata revideres i overensstemmelse med artikel 3, stk. 4, litra a) og b).

4. Ved betydelige revisioner fremsender de nationale centralbanker en forklarende note til ECB, hvoraf fremgår begrundelsen for disse. De nationale centralbanker kan også fremsende forklarende noter til andre revisioner på frivillig basis. Endvidere fremsender de nationale centralbanker oplysninger om betydelige omklassificeringer i de sektorer, som besidderne tilhører, eller i instrumenternes klassificering, hvor disse data foreligger.

Artikel 5

Metoder til udarbejdelse af statistikker over beholdninger af værdipapirer, som opbevares i depot

1. Uden at berøre den undtagelse fra de i artikel 3 angivne rapporteringskrav, som de nationale centralbanker kan bevilge depotforvaltere i henhold til artikel 4, stk. 5, litra a), i forordning (EU) nr. 1011/2012 (ECB/2012/24), træffer de nationale centralbanker, efter høring af ECB, afgørelse om, hvilken metode der er mest hensigtsmæssig til udarbejdelse af statistik over værdipapirer, der besiddes af investorer, som ikke er omfattet af de i forordning (EU) nr. 1011/2012 (ECB/2012/24) fastsatte rapporteringskrav, alt efter hvordan de pågældende markeder er organiseret, og hvilken adgang der er til andre relevante statistiske, offentlige eller tilsynsrelaterede informationer i medlemsstaterne.

2. Hvis depotforvaltere ikke indberetter data over beholdninger af værdipapirer som følge af, at de er blevet bevilget en undtagelse i overensstemmelse med artikel 4, stk. 5, litra a), i forordning (EU) nr. 1011/2012 (ECB/2012/24), og hvis de nationale centralbanker indhenter disse data fra andre statistiske eller tilsynsmæssige datakilder, eller hvis de indsamler dem direkte fra investorerne i overensstemmelse med nationale ordninger, skal de nationale centralbanker træffe følgende foranstaltninger:

a) sikre, at disse kilder i tilstrækkelig grad stemmer overens med de statistiske begreber og definitioner, som er fastsat i forordning (EU) nr. 1011/2012 (ECB/2012/24)

b) overvåge kvaliteten af data i overensstemmelse med de statistiske minimumsstandarder, der er fastsat i Bilag III til forordning (EU) nr. 1011/2012 (ECB/2012/24)

c) hvis de indberettede data ikke opfylder de i litra b) omhandlede kvalitetsstandarder, forbedre kvaliteten af sådanne data, herunder indsamlingen af data fra depotforvaltere i henhold til artikel 4, stk. 10 og 11, i forordning (EU) nr. 1011/2012 (ECB/2012/24).

3. Endvidere skal de nationale centralbanker fremsende oplysninger om andre væsentlige volumenændringer, hvor disse foreligger, som defineret i Del 3 i Bilag II til forordning (EU) nr. 1011/2012 (ECB/2012/24).

Artikel 6

Undtagelser

1. De nationale centralbanker informerer mindst én gang om året ECB om de undtagelser, som de har bevilget, fornyet eller tilbagetrukket fra rapporteringsenheder for det følgende kalenderår, samt om eventuelle ad hoc-rapporteringskrav, som de har pålagt faktiske rapporteringsenheder, som har fået bevilget en undtagelse.

2. De nationale centralbanker kontrollerer regelmæssigt, og mindst én gang om året, at betingelserne, som er fastsat i artikel 4, i forordning (EU) nr. 1011/2012 (ECB/2012/24) om bevilling, fornyelse og tilbagetrækning af undtagelser, er opfyldt.

Artikel 7

Referencedata om rapporterende koncerners konsoliderede, balanceførte aktiver

1. ECB's Styrelsesråd identificerer de rapporterende koncerner i overensstemmelse med de kriterier, som er fastsat i artikel 2, stk. 4, i forordning (EU) nr. 1011/2012 (ECB/2012/24), på grundlag af de data ultimo december for det foregående kalenderår, som de nationale centralbanker har indberettet til ECB (herefter »referencedata«) med det formål at udlede ESCB-statistik over de konsoliderede bankdata for medlemsstaterne.

2. Inden udgangen af september hvert år informerer ECB de nationale centralbanker om, hvilken dato i det følgende år de nationale centralbanker skal overføre referencedataene. Sådanne overførsler skal ske i så god tid, at det er muligt at udlede de samlede konsoliderede aktiver for bankerne i Den Europæiske Union i juli hvert år.

Artikel 8

Procedure for underretning af de rapporterende koncerners hovedkontorer

1. De nationale centralbanker skal på vegne af ECB anvende standardskrivelsen i Bilag II (herefter »underretningsskrivelse«) til at underrette de rapporterende koncerners hovedkontorer om Styrelsesrådets afgørelse i henhold til artikel 2, stk. 4, i forordning (EU) nr. 1011/2012 (ECB/2012/24) med hensyn til deres rapporteringsforpligtelser i henhold til forordningen. Underretningsskrivelsen skal indeholde de kriterier, der ligger til grund for, at den underrettede enhed er blevet klassificeret som en rapporterende koncerns hovedkontor.

2. Den pågældende nationale centralbank skal sende underretningsskrivelsen til en rapporterende koncerns hovedkontor senest 10 ECB-arbejdsdage efter, at Styrelsesrådet har truffet sin afgørelse, og sende en kopi af skrivelsen til ECB's sekretariat.

3. Proceduren, som fremgår af stk. 2, gælder ikke for underretning af rapporterende koncerners hovedkontor, som Styrelsesrådet har identificeret i henhold til artikel 2, stk. 4, i forordning (EU) nr. 1011/2012 (ECB/2012/24) før datoen, hvor denne retningslinje får virkning.

Artikel 9

Procedure for Styrelsesrådets fornyede overvejelse

1. Hvis en rapporterende koncerns hovedkontor, som er underrettet i overensstemmelse med artikel 8, senest 15 ECB-arbejdsdage efter at have modtaget en sådan underretning, fremsender en begrundet skriftlig anmodning med underbyggende oplysninger til den pågældende nationale centralbank, om at tage dens klassifikation som hovedkontor for en rapporterende koncern op til fornyet overvejelse, skal den pågældende nationale centralbank videresende en sådan anmodning til Styrelsesrådet inden for 10 ECB-arbejdsdage.

2. Efter at have modtaget den skriftlige anmodning i henhold til stk. 1, skal Styrelsesrådet gennemgå klassifikationen og skriftligt fremsende sin begrundede afgørelse senest to måneder efter modtagelse af anmodningen til den pågældende nationale centralbank, som skal underrette den rapporterende koncerns hovedkontor om Styrelsesrådets afgørelse inden for 10 ECB-arbejdsdage.

Artikel 10

Samarbejde med andre kompetente myndigheder end de nationale centralbanker

1. Hvis alle eller en del af de i forordning (EU) nr. 1011/2012 (ECB/2012/24)omhandlede data kan indhentes fra andre kompetente myndigheder end de nationale centralbanker, skal de nationale centralbanker oprette passende samarbejdsmekanismer med disse myndigheder for at sikre en permanent struktur til modtagelse af sådanne data.

2. De nationale centralbanker skal sikre, at de i stk. 1 omhandlede data opfylder ECB's statistiske minimumsstandarder, som er fastsat i Bilag III til forordning (EU) nr. 1011/2012 (ECB/2012/24), samt alle andre krav, der er fastsat i forordning (EU) nr. 1011/2012 (ECB/2012/24), før de overføres til ECB i overensstemmelse med artikel 3.

▼C1

Artikel 11

Verifikation

1. Uden at berøre ECB's ret til verifikation i henhold til forordning (EF) nr. 2533/98 og forordning (EU) nr. 1011/2012 (ECB/2012/24) overvåger og sikrer de nationale centralbanker kvaliteten og pålideligheden af de statistiske oplysninger, som stilles til rådighed for ECB, og samarbejder tæt med operatørerne af SHSDB som led i den overordnede datakvalitetsstyring (DQM).

2. ECB vurderer disse data på en tilsvarende måde i tæt samarbejde med operatørerne af SHSDB. Kontrollen foretages på rettidig måde.

3. Hvert andet år deler ECB og de nationale centralbanker oplysninger med ESCB's Statistiske Komité, og eventuelt slutbrugerne, om den praksis, opgørelse og de procedurer, der er anvendt ved opgørelsen af statistiske data over værdipapirbeholdninger.

4. De nationale centralbanker sikrer, verificerer og vedligeholder kvaliteten af statistiske data over værdipapirbeholdninger ved hjælp af DQM-mål, DQM-indikatorer og DQM-tærskler. DQM-målene omfatter sikring af: a) kvaliteten af de aggregerede outputdata, b) konsistensen af beholdnings- og referencedata, og c) overensstemmelse med andre statistikker.

5. Hvis operatørerne af SHSDB rejser spørgsmål over for de nationale centralbanker, skal operatørerne klassificere disse spørgsmål som: a) spørgsmål med høj prioritet, b) spørgsmål med prioritet, og c) øvrige spørgsmål. De nationale centralbanker skal besvare disse spørgsmål skriftligt inden for en tidsramme, der er passende i forhold til denne klassifikation.

6. Data fra den centrale værdipapirdatabase (Centralised Securities Database — CSDB), som anvendes til statistik over værdipapirbeholdninger, kontrolleres i overensstemmelse med ECB/2012/21 ( 1 ).

▼B

Artikel 12

Overførselsstandarder

De nationale centralbanker anvender ESCB-nettet til elektronisk overførsel af de statistiske oplysninger, som ECB kræver indberettet. De statistiske oplysninger gøres tilgængelige for ECB i overensstemmelse med de elektroniske rapporteringsstandarder, der er fastsat separat. Under forbehold af ECB's forudgående samtykke kan der anvendes andre midler til overførsel af de statistiske oplysninger.

Artikel 13

Forenklet ændringsprocedure

Under hensyntagen til ESCB's Statistiske Komités synspunkter kan ECB's Direktion foretage tekniske ændringer i bilagene til denne retningslinje, såfremt de hverken ændrer den underliggende begrebsmæssige ramme eller påvirker rapporteringsenhedernes rapporteringsbyrde. Direktionen skal uden ugrundet ophold underrette Styrelsesrådet om alle sådanne ændringer.

Artikel 14

Virkning og gennemførelse

Denne retningslinje får virkning på den dato, hvor den meddeles til de nationale centralbanker. Centralbankerne i Eurosystemet skal overholde artikel 8 og 9 fra den dato, hvor retningslinjen meddeles til de nationale centralbanker og de resterende bestemmelser i retningslinjen fra den 1. januar 2014.

Artikel 15

Adressater

Denne retningslinje er rettet til alle centralbanker i Eurosystemet.









BILAG I

RAPPORTERINGSORDNINGER

DEL 1

Beholdninger af værdipapirer opdelt efter sektor, bortset fra nationale centralbankers beholdninger







Tabel 1 Generelle informationer og forklarende noter Indberettede oplysninger (1) Attribut Status (2) Beskrivelse 1. Generelle oplysninger Rapporterende institution O Identifikationskode for den rapporterende institution Dato for indberetning O Datoen, hvor dataene er indberettet til SHSDB Referenceperiode O Perioden, som dataene vedrører Indberetningshyppighed O Kvartalsvise data Månedlige data (3) 2. Forklarende noter (metadata) O Behandling af førtidige indfrielser O Behandling af påløbne renter (1) De elektroniske rapporteringsstandarder er fastsat separat. (2) O: obligatorisk attribut, F: frivillig attribut. (3) Kun for positioner, hvis transaktionerne udledes fra månedlige positioner i SHSDB.

▼M1







Tabel 2 Informationer om beholdninger af værdipapirer Indberettede oplysninger (1) Attribut Status (2) Beskrivelse 1. Oplysninger om værdipapirerne Besiddersektor O Sektor/delsektor, som udstederen tilhører Ikke-finansielle selskaber (S.11) (3) Pengeinstitutter, undtagen centralbanker (S.122) Pengemarkedsforeninger (S.123) Investeringsforeninger, undtagen pengemarkedsforeninger (S.124) Andre finansielle selskaber (4) undtagen financial vehicle corporations, der deltager i sekuritisationstransaktioner Financial vehicle corporations, der deltager i sekuritisationstransaktioner Forsikringsselskaber (S.128) Pensionskasser (S.129) Forsikringsselskaber og pensionskasser (delsektor ikke identificeret) (S.128 + S.129) (overgangsperiode) Offentlig forvaltning og service (S.1311) (frivillig opdeling) Offentlig forvaltning og service på delstatsniveau (S.1312) (frivillig opdeling) Kommunal forvaltning og service (S.1313) (frivillig opdeling) Sociale kasser og fonde (S.1314) (frivillig opdeling) Anden offentlig forvaltning og service (delsektor ikke identificeret) Husholdninger undtagen nonprofit-institutioner rettet mod husholdninger (S.14) (frivillig opdeling for residente investorer, obligatorisk for tredjeparts beholdninger) Nonprofit-institutioner rettet mod husholdninger (s.15) (frivillig opdeling) Øvrige husholdninger og nonprofit-institutioner rettet mod husholdninger (S.14 + S.15) (delsektor ikke identificeret) Ikke-finansielle investorer undtagen husholdninger (kun for tredjeparts beholdninger) (S.11 + S.13 + S.15) (5) Centralbanker og offentlig forvaltning og service skal kun indberettes for beholdninger i lande uden for euroområdet (S.121 + S.13) (6) Andre investorer end centralbanker og offentlig forvaltning og service skal kun indberettes for beholdninger i lande uden for euroområdet (6) Ukendt sektor (7) Besidderland O Land, hvor investoren har sin residens Kilde O Kilden til de oplysninger om værdipapirbeholdninger, som er indberettet Direkte rapportering Rapportering fra depotforvaltere Blandet rapportering (8) Ikke angivet Funktion O Investeringens funktion i henhold til klassificeringen af betalingsbalancestatistik Direkte investeringer Porteføljeinvesteringer Ikke angivet Rapporteringsgrundlag F Angiver, om værdipapiret er noteret i procent eller i enheder Procent Enheder Nominel valuta F Valuta, hvori ISIN er denomineret. Indberettes, når rapporteringsgrundlaget er procent Positioner O Samlet beløb for de værdipapirer, som besiddes Til nominel værdi (9). Antal andele eller enheder af et værdipapir eller aggregeret nominelt beløb (i nominel valuta eller euro), hvis værdipapiret handles i beløb og ikke i enheder, ekskl. påløbne renter Til markedsværdi. Beløbet, som besiddes til markedsnoteret pris i euro, inkl. påløbne renter (10) Positioner: heraf beløb O (11) Beløbet for de værdipapirer, som besiddes af de to største investorer Til nominel værdi, opgjort efter den samme værdiansættelsesmetode som for positioner Til markedsværdi, opgjort efter den samme værdiansættelsesmetode som for positioner Format O (9) Angiver formatet, som anvendes til positionerne opgjort til nominel værdi Nominel værdi i euro eller anden relevant valuta Antal andele/enheder (12) Andre ændringer i volumen O Andre ændringer i beløbet for de indehavne værdipapirer Til nominel værdi i det samme format som for positionerne til nominel værdi Til markedsværdi i euro Andre ændringer i volumen: heraf beløb O (11) Andre ændringer i volumen i de beløb, som indehaves af de to største investorer Til nominel værdi, opgjort efter den samme værdiansættelsesmetode som for positioner Til markedsværdi, opgjort efter den samme værdiansættelsesmetode som for positioner Finansielle transaktioner O (13) Summen af køb minus salg af et værdipapir, opgjort til transaktionsværdien i euro, inkl. påløbne renter (10) Finansielle transaktioner: heraf beløb O (14) Summen af de to største transaktioner i absolutte tal pr. individuelle indehaver, opgjort efter den samme værdiansættelsesmetode som for de finansielle transaktioner Fortrolighedsstatus O (15) Fortrolighedsstatus for positioner, transaktioner og andre ændringer i volumen Skal ikke offentliggøres, må kun anvendes til internt brug Fortrolige statistiske oplysninger Ikke relevant (16) (1) De elektroniske rapporteringsstandarder er fastsat separat. (2) O: obligatorisk attribut, F: frivillig attribut. (3) Nummereringen af kategorier i denne retningslinje svarer til den nummerering, som blev indført med ENS 2010. (4) Andre finansielle formidlere (S.125) plus finansielle hjælpeenheder (S. 126) plus koncerntilknyttede finansielle institutioner og pengeudlånere (S.127). (5) Kun hvis sektorerne S.11, S.13 og S.15 ikke indberettes separat. (6) Hvad angår data, der indberettes af nationale centralbanker uden for euroområdet, kun til indberetning af ikke-residente investorers beholdninger. (7) Ikke-allokeret sektor, som er resident i besidderens hjemland, dvs. at ukendte sektorer i ukendte lande ikke skal indberettes. De nationale centralbanker skal informere operatørerne af SHSDB om årsagen til, at sektoren er ukendt, hvis værdierne er statistisk relevante. (8) Kun hvis direkte rapportering og rapportering fra depotforvaltere ikke kan adskilles fra hinanden. (9) Indberettes ikke, hvis markedsværdierne (og de respektive andre ændringer i volumen/transaktioner) indberettes. (10) Det anbefales at inkludere påløbne renter, så vidt det er muligt. (11) Hvis en national centralbank indberetter fortrolighedsstatus, skal denne attribut ikke indberettes. Beløbet kan henvise til den største enkeltinvestor i stedet for de to største investorer på den rapporterende nationale centralbanks ansvar. (12) De nationale centralbanker opfordres til at indberette den nominelle værdi i antal enheder, når værdipapirerne er noteret i enheder i CSDB. (13) Skal kun indberettes, hvis transaktionerne ikke er udledt af positioner i SHSDB. (14) Skal kun indberettes for transaktioner, der indsamles fra rapporteringsenheder, ikke for transaktioner, som de nationale centralbanker udleder af positioner. (15) Skal indberettes, hvis beløbet for de to største investorer for henholdsvis positioner, transaktioner og andre ændringer i volumen, ikke er tilgængelige/foreligger. (16) Skal kun anvendes, hvis de nationale centralbanker udleder transaktionerne fra positioner. I disse tilfælde vil fortrolighedsstatus blive udledt af SHSDB, dvs. at den udledte transaktion mærkes som fortrolig, hvis de indledende og/eller endelige positioner er mærket som fortrolige.

▼B







Tabel 3 Beholdninger af værdipapirer med en ISIN-kode Indberettede oplysninger (1) Attribut Status (2) Beskrivelse Referencedata ISIN-kode O ISIN-kode (1) De elektroniske rapporteringsstandarder er fastsat separat. (2) O: obligatorisk attribut, F: frivillig attribut.







Tabel 4 Beholdninger af værdipapirer uden en ISIN-kode Indberettede oplysninger (1) Attribut Status (2) Beskrivelse 1. Grundlæggende referencedata Aggregeringsmarkør O Datatype Data indberettet værdipapir for værdipapir Aggregerede data (ikke værdipapir for værdipapir) Identifikationsnummer for værdipapirer/aggregater O Internt identifikationsnummer for værdipapirer uden en ISIN-kode og aggregerede data om værdipapirbeholdninger Identifikation af værdipapirer, nummertype O (3) Angiver værdipapir-identifikationsnummeret for værdipapirer, der er indberettet værdipapir for værdipapir (4) Den nationale centralbanks interne nummer CUSIP SEDOL Andet (angives i metadata) Instrumentklassifikation O Klassifikation af værdipapiret i henhold til ENS 2010 og forordning (EU) nr. 1011/2012 (ECB/2012/24) Kortfristede gældsinstrumenter (F.31) Langfristede gældsinstrumenter (F.32) Noterede aktier (F.511) Investeringsforeningsandele eller -enheder (F.52) Andre typer værdipapirer (5) Udstedersektor O Udsteders institutionelle sektor i henhold til ENS 2010 og forordning (EU) nr. 1011/2012 (ECB/2012/24) Udstederland O Land, hvor udsteder af værdipapiret er juridisk stiftet eller har hjemsted Kurs (6) F Værdipapirets kurs ultimo referenceperioden Kursgrundlag (6) F Angiver det grundlag, som kursen er angivet på Euro eller anden relevant valuta Procent 2. Yderligere referencedata Udsteders navn F Udsteders navn Forkortet navn F Kort navn, som udstederen har valgt for værdipapiret, og som er defineret på grundlag af værdipapirets kendetegn og andre foreliggende oplysninger Udstedelsesdato F Den dato, hvor udstederen leverer værdipapirerne til garanten mod betaling. Dette er dagen, hvor værdipapirerne for første gang kan leveres til investorerne. Forfaldsdato F Den dag, hvor gældsinstrumentet indfries Udestående beløb F Udestående beløb konverteret til euro Markedskapitalisering F Seneste tilgængelige markedskapitalisering i euro Påløbne renter F Påløbne renter siden den sidste kuponbetaling eller siden den dato, hvor forrentningen påbegyndte Seneste splitfaktor F Beholdningssplit eller reverse split for aktier Seneste splitdato F Datoen for, hvornår en beholdningssplit bliver effektiv Kupontype F Kupontype (fixed, floating, stepped, etc.) Gældstype F Type af gældsinstrument Dividendebeløb F Beløbet for den seneste dividendebetaling pr. aktie i type dividendebeløb før skat (bruttodividende) Dividendebeløbstype F Dividende kan angives i dividendevalutaen eller i antal aktier Dividendevaluta F Den valuta, hvori den seneste dividende blev udbetalt Type securitisation af aktiver F Type aktiv, der anvendes som sikkerhed (1) De elektroniske rapporteringsstandarder er fastsat separat. (2) O: obligatorisk attribut, F: frivillig attribut. (3) Kræves ikke for værdipapirer, der indberettes på et aggregeret grundlag. (4) De nationale centralbanker bør tilstræbe at anvende de samme værdipapiridentifikationsnumre for hvert enkelt værdipapir over en flerårig periode. Endvidere bør det enkelte værdipapiridentifikationsnummer kun gælde for ét værdipapir. De nationale centralbanker skal informere operatørerne af SHSDB, hvis de ikke har mulighed for dette. CUSIP- og SEDOL-koderne kan behandles som de nationale centralbankers interne numre. (5) Disse værdipapirer indgår ikke i udarbejdelsen af aggregater. (6) Til beregning af positioner opgjort til markedsværdi på grundlag af positioner opgjort til nominel værdi.

DEL 2

Beholdninger af værdipapirer opdelt efter rapporterende koncerner







Tabel 1 Generelle informationer og forklarende noter Indberettede oplysninger (1) Attribut Status (2) Beskrivelse 1. Generelle oplysninger Rapporterende institution O Identifikationskode for den rapporterende institution Dato for indberetning O Datoen, hvor dataene er indberettet til SHSDB Referenceperiode O Perioden, som dataene vedrører Indberetningshyppighed O Kvartalsvise data 2. Forklarende noter (metadata) O Behandling af førtidige indfrielser O Behandling af påløbne renter (1) De elektroniske rapporteringsstandarder er fastsat separat. (2) O: obligatorisk attribut, F: frivillig attribut.

▼M1







Tabel 2 Informationer om beholdninger af værdipapirer Indberettede oplysninger (1) Attribut Status (2) Beskrivelse 1. Oplysninger om værdipapirerne ID for den rapporterende koncern O ID for den rapporterende koncern (3) Koncernenhedernes residens F Koncernenhedernes residens, hvis de indberettes separat fra hovedkontoret (4) Resident i landet, hvor hovedkontoret er beliggende Ikke resident i landet, hvor hovedkontoret er beliggende Hvis ikke resident i landet, hvor hovedkontoret er beliggende, resident i et andet euroland Hvis ikke resident i landet, hvor hovedkontoret er beliggende, resident uden for euroområdet ID for enhed F ID for koncernenheden (3) Residensland for enheden F Land, hvor enheden er juridisk stiftet eller har hjemsted Koncerntype O Koncerntype Bankkoncern Rapporteringsgrundlag F Angiver, om værdipapiret er noteret i procent eller i enheder Procent Enheder Nominel valuta F Valuta, hvori ISIN er denomineret. Indberettes, når rapporteringsgrundlaget er procent Format O (5) Angiver formatet, som anvendes til positionerne opgjort til nominel værdi Nominel værdi i euro eller anden relevant valuta Antal andele/enheder (6) Positioner O Samlet beløb for de værdipapirer, som besiddes Til nominel værdi (5). Antal andele eller enheder af et værdipapir eller aggregeret nominelt beløb i nominel valuta eller euro, hvis værdipapiret handles i beløb og ikke i enheder, ekskl. påløbne renter Til markedsværdi. Beløbet, som besiddes til markedsnoteret pris i euro, inkl. påløbne renter (7) Andre ændringer i volumen F Andre volumenændringer i beløbet på det værdipapir, som besiddes Til nominel værdi i det samme format som for positionerne til nominel værdi (5) Til markedsværdi i euro Finansielle transaktioner F Summen af køb minus salg af et værdipapir, opgjort til transaktionsværdien i euro, inkl. påløbne renter (7) Udsteder er en del af den rapporterende koncern O Angiver, om værdipapiret er udstedt af en enhed, der tilhører den samme rapporterende koncern (1) De elektroniske rapporteringsstandarder er fastsat separat. (2) O: obligatorisk attribut, F: frivillig attribut. (3) Identifikator skal defineres separat. (4) De nationale centralbanker kan indberette på grundlag af fire forskellige metoder: 1) aggregeret for alle enheder i koncernen, inkl. hovedkontoret, 2) aggregeret for enheder, der er residente i det land, hvor hovedkontoret er beliggende, og aggregeret for enheder, der ikke er residente i det land, hvor hovedkontoret er beliggende, 3) aggregeret for enheder, der er residente i det land, hvor hovedkontoret er beliggende, aggregeret for enheder, der er residente i et andet euroland, og aggregeret for enheder, der er residente uden for euroområdet, 4) enhed for enhed. (5) Indberettes ikke, hvis markedsværdierne indberettes. (6) De nationale centralbanker opfordres til at indberette den nominelle værdi i antal enheder, når værdipapirerne er noteret i enheder i CSDB. (7) Det anbefales at inkludere påløbne renter, så vidt det er muligt.

▼B







Tabel 3 Beholdninger af værdipapirer med en ISIN-kode Indberettede oplysninger (1) Attribut Status (2) Beskrivelse Referencedata ISIN-kode O ISIN-kode (1) De elektroniske rapporteringsstandarder er fastsat separat. (2) O: obligatorisk attribut, F: frivillig attribut.

▼M1







Tabel 4f Beholdninger af værdipapirer uden en ISIN-kode Indberettede oplysninger (1) Attribut Status (2) Beskrivelse 1. Grundlæggende referencedata Aggregeringsmarkør O Type data Data indberettet værdipapir for værdipapir Aggregerede data (ikke værdipapir for værdipapir) Identifikationsnummer for værdipapirer O Internt identifikationsnummer i de nationale centralbanker for beholdninger af værdipapirer uden en ISIN-kode, som er indberettet værdipapir for værdipapir eller på et aggregeret grundlag Identifikation af værdipapirer, nummertype O (3) Angiver værdipapir-identifikationsnummeret for værdipapirer, der indberettes værdipapir for værdipapir (4) Internt nummer i de nationale centralbanker CUSIP SEDOL Andet (5) Instrumentklassifikation O Klassifikation af værdipapiret i henhold til ENS 2010 og forordning (EU) nr. 1011/2012 (ECB/2012/24) Kortfristede gældsinstrumenter Langfristede gældsinstrumenter Noterede aktier Andele i investeringsforeninger Andre typer værdipapirer (6) Udstedersektor O Udsteders institutionelle sektor i henhold til ENS 2010 og forordning (EU) nr. 1011/2012 (ECB/2012/24) Udsteders land O Det land, hvor udstederen af værdipapiret juridisk er stiftet eller har hjemsted Kursværdi (7) F Værdipapirets kurs ultimo referenceperioden Kursgrundlag (5) F Angiver det grundlag, som kursen er angivet på Euro eller anden relevant valuta Procent 2. Yderligere referencedata Udsteders navn F Navnet på udstederen Forkortet navn F Kort navn, som udstederen har valgt for værdipapiret, og som er defineret på grundlag af værdipapirets kendetegn og andre foreliggende oplysninger Udsteder er en del af den rapporterende koncern O Angiver, om værdipapiret er udstedt af en enhed, der tilhører den samme rapporterende koncern for værdipapirer, der indberettes værdipapir for værdipapir Udstedelsesdato F Datoen, hvor værdipapirerne leveres af udstederen til garanten mod betaling. På denne dato er værdipapirerne tilgængelige for levering til investorerne for første gang Indfrielsesdato F Den dag, hvor gældsinstrumentet indfries Udestående beløb F Udestående beløb konverteret til euro Markedskapitalisering F Seneste tilgængelige markedskapitalisering i euro Påløbne renter F Påløbne renter siden den sidste kuponbetaling eller siden den dato, hvor forrentningen påbegyndte Seneste splitfaktor F Beholdningssplit og reverse split for aktier Seneste splitdato F Datoen for, hvornår en beholdningssplit bliver effektiv Kupontype F Kupontype (fixed, floating, stepped, osv.) Gældstype F Type gældsinstrument Dividendebeløb F Beløbet for den seneste dividendebetaling pr. aktie i type dividendebeløb før skat (bruttodividende) Dividendebeløbstype F Dividende kan angives i dividendevalutaen eller antal aktier Dividendevaluta F Den valuta, hvori den seneste dividende blev udbetalt Type securitisation af aktiver F Type aktiv, der anvendes som sikkerhed (1) De elektroniske rapporteringsstandarder er fastsat separat. (2) O: obligatorisk attribut, F: frivillig attribut. (3) Kræves ikke for værdipapirer, der indberettes på et aggregeret grundlag. (4) De nationale centralbanker bør tilstræbe at anvende de samme værdipapiridentifikationsnumre for hvert enkelt værdipapir over en flerårig periode. Endvidere bør det enkelte værdipapiridentifikationsnummer kun gælde for ét værdipapir. De nationale centralbanker skal informere operatørerne af SHSDB, hvis de ikke har mulighed for dette. CUSIP- og SEDOL-koderne kan behandles som de nationale centralbankers interne numre. (5) De nationale centralbanker bør anføre i metadataene, hvilken type identifikationsnummer der er anvendt. (6) Disse værdipapirer indgår ikke i udarbejdelsen af aggregater. (7) Til beregning af positioner opgjort til markedsværdi på grundlag af positioner opgjort til nominel værdi.

▼M1

DEL 3

Årlige beholdninger af værdipapirer for forsikringsselskaber







Tabel 1 Generelle informationer og forklarende noter Indberettede oplysninger (1) Attribut Status (2) Beskrivelse 1. Generelle oplysninger Rapporterende institution O Identifikationskode for den rapporterende institution Dato for indberetning O Datoen, hvor dataene er indberettet til SHSDB Referenceperiode O Perioden, som dataene vedrører Indberetningshyppighed O Årlige data 2. Forklarende noter (metadata) O Behandling af førtidige indfrielser O Behandling af påløbne renter (1) De elektroniske rapporteringsstandarder er fastsat separat. (2) O: obligatorisk attribut, F: frivillig attribut.







Tabel 2 Informationer om beholdninger af værdipapirer Indberettede oplysninger (1) Attribut Status (2) Beskrivelse 1. Oplysninger om værdipapirerne Besiddersektor O Sektor/delsektor, som udstederen tilhører Forsikringsselskaber (S.128) Kilde O Kilden til de oplysninger om værdipapirbeholdninger, som er indberettet Direkte rapportering Rapportering fra depotforvaltere Blandet rapportering (3) Ikke angivet Forsikringsselskabets enheders residens (hovedkontor og filialer) Forsikringsselskabets enheders residens (hovedkontor og filialer) Resident i landet, hvor hovedkontoret er beliggende Ikke resident i landet, hvor hovedkontoret er beliggende Hvis ikke resident i landet, hvor hovedkontoret er beliggende, resident i et andet EØS-land, opdelt efter land Hvis ikke resident i landet, hvor hovedkontoret er beliggende, resident i et andet EØS-land Rapporteringsgrundlag F Angiver, om værdipapiret er noteret i procent eller i enheder Procent Enheder Nominel valuta F Valuta, hvori ISIN er denomineret. Indberettes, når rapporteringsgrundlaget er procent Positioner O Samlet beløb for de værdipapirer, som besiddes Til nominel værdi (4). Antal andele eller enheder af et værdipapir eller aggregeret nominelt beløb (i nominel valuta eller euro), hvis værdipapiret handles i beløb og ikke i enheder, ekskl. påløbne renter Til markedsværdi. Beløbet, som besiddes til markedsnoteret pris i euro, inkl. påløbne renter (5) Format F (6) Angiver formatet, som anvendes til positionerne opgjort til nominel værdi Nominel værdi i euro eller anden relevant valuta Antal andele/enheder Fortrolighedsstatus O Fortrolighedsstatus for positioner Skal ikke offentliggøres, må kun anvendes til internt brug Fortrolige statistiske oplysninger Ikke relevant 2. Grundlæggende referencedata Aggregeringsmarkør O Type data Aggregerede data (ikke værdipapir for værdipapir) Instrumentklassifikation O Klassifikation af værdipapiret i henhold til ENS 2010 og forordning (EU) nr. 1011/2012 (ECB/2012/24) Kortfristede gældsinstrumenter Langfristede gældsinstrumenter Noterede aktier Andele i investeringsforeninger Udstedersektor O Udsteders institutionelle sektor i henhold til ENS 2010 og forordning (EU) nr. 1011/2012 (ECB/2012/24) Udsteders land O Det land, hvor udstederen af værdipapiret juridisk er stiftet eller har hjemsted Eurolande EU-lande uden for euroområdet Lande uden for EU (1) De elektroniske rapporteringsstandarder er fastsat separat. (2) O: obligatorisk attribut, F: frivillig attribut. (3) Kun hvis direkte rapportering og rapportering fra depotforvaltere ikke kan adskilles fra hinanden. (4) Indberettes ikke, hvis markedsværdierne indberettes. (5) Det anbefales at inkludere påløbne renter, så vidt det er muligt. (6) Indberettes ikke, hvis markedsværdierne (og de respektive andre ændringer i volumen/transaktioner) indberettes.

▼B









BILAG II

UNDERRETNINGSSKRIVELSE TIL DE RAPPORTERENDE KONCERNERS HOVEDKONTORER

Underretning om klassifikation som rapporterende koncerns hovedkontor i henhold til Den Europæiske Centralbanks forordning (EU) nr. 1011/2012 af 17. oktober 2012 om statistik over beholdninger af værdipapirer (ECB/2012/24) ( 2 )

På vegne af Den Europæiske Centralbank skal vi hermed informere Dem om, at ECB's Styrelsesråd har klassificeret [det juridiske navn for den rapporterende koncerns hovedkontor] som hovedkontor for en rapporterende koncern for så vidt angår statistiske indberetninger i overensstemmelse med artikel 1, stk. 11, og artikel 2, stk. 4, i forordning (EU) nr. 1011/2012 (ECB/2012/24).

Rapporteringsforpligtelserne for [det juridiske navn for den rapporterende koncerns hovedkontor] som en rapporterende koncerns hovedkontor er fastsat i artikel 3, stk. 3, i forordning (EU) nr. 1011/2012 (ECB/2012/24).

Begrundelsen for klassificeringen som »rapporterende koncerns hovedkontor«

Styrelsesrådet har fastslået, at [det juridiske navn for den rapporterende koncerns hovedkontor] opfylder betingelserne for at være en rapporterende koncerns hovedkontor i henhold til følgende kriterier, som er fastsat i forordning (EU) nr. 1011/2012 (ECB/2012/24):

a) [det juridiske navn for den rapporterende koncerns hovedkontor] er hovedkontor i en bankkoncern som defineret i artikel 1, stk. 10, i forordning (EU) nr. 1011/2012 (ECB/2012/24).

b) bankkoncernen, som [det juridiske navn for den rapporterende koncerns hovedkontor] er hovedkontor for, opfylder følgende kriterier ( 3 ): i) [bankkoncernens konsoliderede, balanceførte aktiver, som er beregnet i henhold til Afdeling 1, Kapitel 4, Afsnit V i Europa-Parlamentets og Rådets direktiv 2006/48/EF af 14. juni 2006 om adgang til at optage og udøve virksomhed som kreditinstitut ( 4 ), udgør mere end 0,5 % af de samlede konsoliderede, balanceførte aktiver for Unionens bankkoncerner i henhold til de nyeste data, som er tilgængelige for ECB, dvs. a) data, som er opgjort pr. udgangen af december i det kalenderår, der går forud for afsendelsen af denne underretning, eller b) hvis dataene under a) ikke er tilgængelige, som er opgjort pr. udgangen af december i det foregående år ii) [bankkoncernen har betydning for det finansielle systems stabilitet og funktionsmåde i euroområdet af følgende grunde: [angiv her begrundelsen for, at bankkoncernen har betydning for det finansielle systems stabilitet og funktionsmåde i euroområdet]: — bankkoncernen har en tæt og omfattende forbindelse til andre finansielle institutioner i euroområdet — bankkoncernen har en stærk og omfattende grænseoverskridende aktivitet — bankkoncernens aktiviteter er i stor udstrækning koncentreret om et segment i euroområdets bankvirksomhed, hvor den er en vigtig aktør — bankkoncernen har en kompleks selskabsstruktur, der strækker sig ud over medlemsstatens eget område]] iii) [bankkoncernen har betydning for det finansielle systems stabilitet og funktionsmåde i [de berørte medlemsstater i euroområdet] af følgende grunde: [angiv her begrundelsen for, at bankkoncernen har betydning for det finansielle systems stabilitet og funktionsmåde i de pågældende medlemsstater i euroområdet]: — bankkoncernen har en tæt og omfattende forbindelse til andre finansielle institutioner på medlemsstaternes område — bankkoncernens aktiviteter er i vid udstrækning koncentreret om [angiv segmentet inden for bankvirksomhed], hvor den er en vigtig aktør]].

Kilde til oplysninger, der understøtter klassificeringen som »rapporterende koncerns hovedkontor«

ECB udleder de konsoliderede, balanceførte aktiver for bankkoncernerne i Den Europæiske Union på grundlag af oplysninger, som indsamles fra de nationale centralbanker, om den konsoliderede balance i bankkoncerner i den pågældende medlemsstat, som er beregnet i henhold til Afdeling 1, Kapitel 4, Afsnit V i direktiv 2006/48/EF.

[Efter behov indsættes her yderligere forklaringer om den metode, som anvendes i forbindelse med eventuelle yderligere kriterier, som Styrelsesrådet har fastsat.]

Indsigelser og Styrelsesrådets revision

Enhver anmodning om at ECB's Styrelsesråd på ny overvejer klassifikationen af [det juridiske navn for den rapporterende koncerns hovedkontor] som hovedkontor for en rapporterende koncern på grundlag af de begrundelser, der er anført ovenfor, skal fremsendes senest 15 ECB-arbejdsdage efter modtagelse af denne skrivelse til [indsæt den nationale centralbanks navn og adresse]. [Det juridiske navn for den rapporterende koncerns hovedkontor] skal begrunde anmodningen og vedlægge alle oplysninger, som påberåbes til støtte herfor.

Startdato for rapporteringsforpligtelserne

Foreligger der ingen indsigelse, skal [det juridiske navn for den rapporterende koncerns hovedkontor] indberette statistiske oplysninger i henhold til artikel 3, stk. 3, i forordning (EU) nr. 1011/2012 (ECB/2012/24) fra den [indsæt den dato, hvor rapporteringen skal påbegyndes, dvs. senest seks måneder efter afsendelsen af skrivelsen].

Ændringer i den underrettede enheds status

De bedes informere [navn på den underrettende nationale centralbank] om enhver ændring i [det juridiske navn for den rapporterende koncerns hovedkontor]s navn eller juridiske form, og om fusioner, omstruktureringer eller andre begivenheder eller omstændigheder, der kan påvirke [det juridiske navn for den rapporterende koncerns hovedkontor]s rapporteringsforpligtelser, senest 10 ECB-arbejdsdage efter, at en sådan begivenhed er indtruffet.

Uanset om en sådan begivenhed måtte indtræffe, er [det juridiske navn for den rapporterende koncerns hovedkontor] fortsat underlagt rapporteringsforpligtelserne i henhold til forordning (EU) nr. 1011/2012 (ECB/2012/24), indtil vi meddeler Dem andet på vegne af ECB.

Med venlig hilsen

[underskrift]